വ്യോമ നന്ദി

ഒരു ഇന്ത്യൻ കനേഡിയൻ അഭിനേത്രിയും മോഡലുമാണ് വ്യോമ നന്ദി. പ്രധാനമായും അവർ ഗുജറാത്തി ചലച്ചിത്രങ്ങളിലാണ് അഭിനയിക്കുന്നത്. 2016 ൽ മറാല തെലുപന പ്രിയ എന്ന തെലുങ്ക് ചിത്രത്തിലൂടെയാണ് അവർ അഭിനയരംഗത്തേക്ക് പ്രവേശിച്ചത്. 2017 ൽ മൽഹാർ തക്കറിനൊപ്പം ക്രൈം ത്രില്ലർ കാഷ് ഓൺ ഡെലിവറി എന്ന ചലച്ചിത്രത്തിലൂടെ ഗുജറാത്തി ചലച്ചിത്രരംഗത്തേക്ക് അവർ പ്രവേശിച്ചു. ഗുജ്ജുഭായ്-മോസ്റ്റ് വാണ്ടഡ് (2018), ഓക്സിജൻ (2018) , ലവ് നി ലവ് സ്റ്റോറീസ് (2020) എന്നിവയുൾപ്പെടെ വാണിജ്യപരമായി വിജയിച്ച നിരവധി ഗുജറാത്തി ചിത്രങ്ങളിൽ അവർ അഭിനയിച്ചിട്ടുണ്ട്. കാഷ് ഓൺ ഡെലിവറി എന്ന ചലച്ചിത്രത്തിലെ പ്രകടനത്തിന് അവർ ഗുജറാത്തി ഐക്കണിക് ഫിലിം അവാർഡുകളിൽ മികച്ച അരങ്ങേറ്റത്തിനുള്ള അവാർഡ് നേടി.

ആദ്യകാല ജീവിതം
ഗുജറാത്തിലെ ജാംനഗറിൽ പ്രമേഷ് നന്ദിയുടെയും ചാന്ദ്‌നി നന്ദിയുടെയും മകളായാണ് വ്യോമ ജനിച്ചത്. ബാല്യകാലം അവർ അഹമ്മദാബാദിലാണ് ചെലവഴിച്ചത്. പിന്നീട് അവരുടെ കുടുംബം കാനഡയിലെ ടൊറന്റോയിലേക്ക് താമസം മാറി. ചിങ്‌വാക്കൗസി സെക്കൻഡറി സ്കൂളിൽ നിന്ന് സ്കൂൾ വിദ്യാഭ്യാസം പൂർത്തിയാക്കിയ അവർ യോർക്ക് യൂണിവേഴ്സിറ്റിയിൽ നിന്ന് സൈക്കോളജിയിൽ ബിരുദം നേടിയിട്ടുണ്ട്.

കരിയർ
കാനഡയിലേക്ക് പോകുന്നതിനുമുമ്പ് ഇന്ത്യയിലെ അറിയപ്പെടുന്ന ബ്രാൻഡുകളുടെ വിവിധ പരസ്യങ്ങളിലും പ്രിന്റുകളിലും ബാല മോഡലായി നന്ദി പ്രവർത്തിച്ചിരുന്നു. 2014 ൽ തന്റെ അഭിനയ മോഹങ്ങൾ പിന്തുടരാൻ വ്യോമ ഇന്ത്യയിലേക്ക് മടങ്ങി പീന്നീട് മുബൈയിലെ റോഷൻ തനേജ സ്കൂൾ ഓഫ് ആക്ടിംഗിൽ നിന്ന് ഡിപ്ലോമ പൂർത്തിയാക്കി. 2016 ൽ പ്രിൻസ് സെസിലിനൊപ്പം അഭിനയിച്ച മറാല തെലുപന പ്രിയ എന്ന തെലുങ്ക് ചിത്രത്തിലൂടെയാണ്  വ്യോമ അരങ്ങേറ്റം കുറിച്ചത്. ക്രൈം ത്രില്ലർ ചിത്രമായ കാഷ് ഓൺ ഡെലിവറിയിൽ അഭിനയിച്ചതിന് അവർ 2017 ൽ ഗുജറാത്തി ഐക്കണിക് ഫിലിം അവാർഡിൽ മികച്ച പുതുമുഖ നടിക്കുള്ള അവാർഡ് നേടി.

പിന്നീട് ഗുജ്ജുഭായ്-മോസ്റ്റ് വാണ്ടഡ് (2018) എന്ന കോമഡി ചിത്രത്തിലും അവർ അഭിനയിച്ചു. ഗുജ്ജുഭായ് ചലച്ചിത്ര പരമ്പരയിലെ രണ്ടാമത്തെ ചിത്രവും ഗുജ്ജുഭായ് ദി ഗ്രേറ്റിന്റെ (2015) തുടർച്ചയുമായിരുന്നു ഇത്. ഈ ചിത്രം നിരുപകരിൽ നിന്നും നല്ല അവലോകനങ്ങൾ നേടി വാണിജ്യപരമായി വിജയിച്ചു. അൻഷുൽ ത്രിവേദിക്കൊപ്പം അഭിനയിച്ച ഓക്സിജൻ (2018) ആയിരുന്നു അവരുടെ അടുത്ത പ്രോജക്റ്റ്. ഈ ചിത്രവും നിരൂപകരുടെയും പ്രേക്ഷകരുടെയും പ്രശംസ പിടിച്ചുപറ്റി.

2020 ൽ പുറത്തിറങ്ങിയ റൊമാന്റിക് കോമഡി ചിത്രമായ ലവ് നി ലവ് സ്റ്റോറീസിൽ അവർ ഒരു പ്രധാന വേഷം ചെയ്തു.

2018-ൽ കളേഴ്‌സ് ഗുജറാത്തിയിൽ സംപ്രേഷണം ചെയ്ത ഗുജറാത്തി ഡാൻസ് റിയാലിറ്റി ഷോയായ നാച്ച് മാരി സത്തേയുടെ ആദ്യ സീസണിൽ നന്തി ആ ഷോയുടെ ജഡ്ജിയായിരുന്നു. അഹമ്മദാബാദ് ടൈംസിൽ നിന്ന് 2019-ലെ ടിവിയിൽ ഗുജറാത്തിലെ ഏറ്റവും അഭിലഷണീയയായ സ്ത്രീ എന്ന പദവിയും അവർ നേടിയിട്ടുണ്ട്.

അഹമ്മദാബാദ് ടൈംസിന്റെ 2020 ലെ ഏറ്റവും അഭിലഷണീയയായ സ്ത്രീ എന്ന പദവി അവർക്ക് ലഭിച്ചു. കൂടാതെ ടൈംസിന്റെ ഏറ്റവും അഭിലഷണീയമായ സ്ത്രീകൾ എന്ന 2020 ലെ പട്ടികയിൽ മികച്ച 50 പേരുടെ പട്ടികയിൽ വ്യോമ ഇടം നേടി.
 അഭിനയിച്ച ചലച്ചിത്രങ്ങൾ 

+വർഷം.തലക്കെട്ട്റോൾഭാഷകുറിപ്പുകൾ2016മറാല തെലുപ്പന പ്രിയവൈഷ്ണവിതെലുങ്ക്2017ക്യാഷ് ഓൺ ഡെലിവറിഅദിതിഗുജറാത്തി2018<i id="mweg">ഗുജ്ജുഭായ്-മോസ്റ്റ് വാണ്ടഡ്</i>പ്രിയ രാജ്ഗുരുഓക്സിജൻനടാഷ മേത്ത2020ലവ് നി ലവ് സ്റ്റോറീസ്സോനം ഗുപ്ത2022ഭൂൽ ഭുലയ്യ 2രജ്ജോഹിന്ദി2023ഗുലാം ചോർസലോനി സിസോദിയഗുജറാത്തിഹറി ഓം ഹറിവിനീത്2025താരോ തായോആൻട്രജയ് മാതാ ജി-ലെറ്റ്സ് റോക്ക്

 ടെലിവിഷനും വെബ് സീരീസും 

+വർഷം.പേര്റോൾനെറ്റ്വർക്ക്കുറിപ്പുകൾറഫ.2018നാച്ച് മാരി സാഠേസ്വയം കളേഴ്സ് ഗുജറാത്തിജഡ്ജി2021അൺനോൺ ടു നോൺദിശാഷെമാരൂമി

 പുരസ്കാരങ്ങൾ 

+വർഷം.പുരസ്കാരംവിഭാഗംനാമനിർദ്ദേശം ചെയ്യപ്പെട്ട ജോലികുറിപ്പുകൾറഫ.2017ഗുജറാത്തി ഐക്കണിക് ഫിലിം അവാർഡുകൾമികച്ച അരങ്ങേറ്റം2021ഫിലിം എക്സലൻസ് അവാർഡുകൾ ഗുജറാത്തിമികച്ച നടി
അവലംബം

പുറം കണ്ണികൾ



വർഗ്ഗം:ഗുജറാത്തിൽ നിന്നുമുള്ള അഭിനേതാക്കൾ